ફિલ્મ ‘લક્ષ્મી’ વુમન-ટ્રાફિકિંગ પર આધારિત છે. ૧૪ વર્ષની લક્ષ્મીનું અપહરણ થાય છે અને એ પછી તેની ત્રાસની સફર શરૂ થાય છે. જે ઉંમરે આંખમાં ચૉકલેટનાં સપનાં હોય એ ઉંમરે તેને વેચવામાં આવે છે. તેના પર મલ્ટિપલ રેપ થાય છે અને તેને સૌથી ગંદી રીતે રાખવામાં આવે છે. જોકે એ પછી પણ લક્ષ્મી માનસિક રીતે પડી ભાંગવાને બદલે એ બધામાંથી બહાર આવવા મથે છે અને તે બહાર આવીને દેખાડે પણ છે. ફિલ્મની સ્ટોરી ‘ઇકબાલ’ના રાઇટર-ડિરેક્ટર નાગેશ કુકુનૂરે લખી છે.